RO
L 137/8
(9)
Jurnalul Oficial al Uniunii Europene
25.5.2023
Lista limitărilor speciale aplicabile (de exemplu, numai VFR, numai pe timp de zi etc.).
(10)
Enumerați în această coloană criteriile cele mai permisive pentru fiecare aprobare sau tipul de aprobare (împreună cu criteriile corespunzătoare).
(11)
Se introduce RVR minimă aprobată la decolare, în metri.
Se poate folosi un rând pentru fiecare aprobare, dacă s-au acordat mai multe aprobări.
(12)
Se introduce categoria aplicabilă de apropiere de precizie: CAT II sau CAT III.
Se introduce RVR minimă în metri și DH în ft.
Se folosește un rând pentru fiecare categorie de apropiere din listă.
(13)
Se introduce creditul operațional aplicabil: SA CAT I, SA CAT II, EFVS etc.
Se introduce RVR minimă în metri și DH în ft.
Se folosește un rând pentru fiecare credit operațional din listă.
(14)
Caseta «nu se aplică» (N/A) poate fi bifată numai dacă plafonul maxim al aeronavei este sub FL290.
(15)
Operațiunile pe distanță extinsă (ETOPS) se aplică în prezent doar în cazul aeronavelor bimotoare.
Prin urmare, caseta «nu se aplică» (N/A) poate fi bifată dacă modelul de aeronavă are mai puțin sau mai mult de două motoare.
(16)
Se poate indica și limita de distanță (în mile nautice, NM), precum și tipul motorului.
(17)
Navigația bazată pe performanțe (PBN): se folosește un rând pentru fiecare aprobare specifică pentru operațiuni PBN complexe (de exemplu, RNP AR APCH), limitările corespunzătoare fiind indicate în coloana «Specificații» sau în coloana «Observații» sau în ambele coloane.
Aprobările individuale ale procedurilor RNP AR APCH specifice pot fi enumerate în specificațiile privind operațiunile sau în manualul de operațiuni.
În cazul din urmă, specificațiile aferente privind operațiunile trebuie să facă trimitere la pagina corespunzătoare din manualul de operațiuni.
(18)
Precizați dacă aprobarea specifică este limitată la anumite capete de pistă sau aerodromuri sau la ambele.
(19)
Se introduce combinația specifică de corp de aeronavă sau de motor.
(20)
Aprobarea de a desfășura cursul de pregătire și examenele care trebuie susținute de solicitanții unui atestat de membru al echipajului de cabină, în conformitate cu anexa V (partea CC) la Regulamentul (UE) nr.
1178/2011.
(21)
Aprobarea de a elibera atestate de membru al echipajului de cabină, în conformitate cu anexa V (partea CC) la Regulamentul (UE) nr.
1178/2011.
(22)
Se introduce lista aplicațiilor EFB de tip B, împreună cu referința echipamentului hardware al EFB (pentru EFBuri portabile).
Această listă este cuprinsă fie în specificațiile privind operațiunile, fie în manualul de operațiuni.
În cel din urmă caz, specificațiile aferente privind operațiunile trebuie să facă trimitere la pagina corespunzătoare din manualul de operațiuni.
(23)
Numele persoanei sau denumirea organizației responsabile cu asigurarea menținerii navigabilității aeronavei și o trimitere la regulamentul care impune activitatea respectivă, și anume subpartea G din anexa I (partea M) la Regulamentul (UE) nr.
1321/2014.
(24)
Aici se pot introduce alte aprobări sau date, folosindu-se un singur rând (sau un bloc de mai multe rânduri) pentru fiecare autorizație (de exemplu, operațiuni de aterizare scurtă, operațiuni de apropiere rapidă, distanță de aterizare impusă redusă, operațiuni cu elicopterul către sau dinspre o zonă de interes public, operațiuni cu elicopterul deasupra unui mediu ostil aflat în afara unei zone aglomerate, operațiuni cu elicopterul fără o capacitate de aterizare forțată în condiții de siguranță, operațiuni cu unghiuri de înclinare mărite, distanța maximă față de un aerodrom adecvat pentru avioanele bimotoare fără aprobare ETOPS).